open-index/open-wikipedia-markdown huggingface dataset:
Adventure (Televisionin albumi)

**Adventure** on yhdysvaltalaisen Television-yhtyeen toinen, vuonna 1978 julkaistu studioalbumi. Levyn on kustantanut Elektra Records ja sen ovat tuottaneet John Jansen ja Tom Verlaine (levyetiketissä nimet ovat päinvastaisessa järjestyksessä). Kappaleet on äänitetty newyorkilaisissa studioissa Soundmixers ja Record Plant. Äänittäjinä ovat olleet Jansen, Craig Bishop, Gray Russell ja Jay Borden. "Valtuuttamattomana valvojana" (Unauthorized Supervision) on toiminut yhtyeen basisti Fred Smith. Masteroinnin on tehnyt Joe Brescio.

Taiteellisena johtajana (AD) on ollut Paul Jansen ja suunnittelijana Johnny Lee. Valokuvat on ottanut Gerrit Van Der Meer.

## Kappaleet
#  
# 
# 
# 
# 
# 
# 
# 

Richard Lloyd on osallistunut kappaleen "Days" säveltämiseen, mutta muuten kappaleet ovat Tom Verlainen tekemiä. Julkaisuyhtiö on Double Exposure Music ASCAP. Laulujen sanoitukset ovat levyn mukana.

Richard Lloyd soittaa kitarasoolot kappaleilla "Days" ja "Ain't That Nothin'" ja Tom Verlaine muilla. Verlaine soittaa myös "switchblade"-kitaroita kappaleella "The Fire".

## Kokoonpano
* Tom Verlaine – laulu, kitara, kosketinsoittimet
* Richard Lloyd – kitara, laulu
* Fred Smith – basso, laulu
* Billy Ficca – rummut

## Lähteet

* Television LP *Adventure* (Elektra Records 6E-133, 1978)
Finnairin Laulajat

**Finnairin Laulajat** on suomalainen kuoro, joka aloitti nimellä Aeron Laulajat vuonna 1949. Vuonna 1974 kuoron nimi muuttui nykyiseksi. Kuorolaiset ovat Finnairin henkilökuntaa eri ammattiryhmistä. Kuoron johtaja on vuodesta 2005 lähtien ollut Jukka Jokitalo.  

## Diskografia
* Finnair Singers 30 Years (1979)
* Christmas Card From Finnair Singers (1983)
* Hymne à l'amour (1988) 
* Lennä mun lempeni laulu (1990)
* Kunnia Korkeudessa (1992) 
* Satumaa (1996) 
* Yölento (1999)

## Lähteet

## Aiheesta muualla
* Finnair Singers Facebook
Jääkiekon 1. divisioonan maailmanmestaruuskilpailut 2011

**Jääkiekon 1. divisioonan maailmanmestaruuskilpailut 2011** pelattiin Unkarissa (Lohko A) ja Ukrainassa (Lohko B) 17. huhtikuuta – 23. huhtikuuta. Pääsarjaan nousivat Kazakstan ja Italia, joka voitti ratkaisevassa ottelussa jatkoajalla Unkarin. Kisat olivat viimeiset, joissa sekä A- että B-lohkon voittaja nousi pääsarjaan. Seuraavissa kisoissa A-lohkossa otelleet joukkueet kamppailivat pääsarjaan noususta ja B-lohkossa otelleet 1. divisioonan A-lohkoon noususta.

## Otteluareenat

## A-Lohkon turnaus

* Japanin oli alun perin tarkoitus pelata A-lohkossa Budapestissa, mutta se joutui perumaan osallistumisensa Japanin maanjäristyksen ja tsunamin takia. Japania ei pudotettu sarjaporrasta alemmaksi, mutta se rankattiin 1. divisioonan viimeiselle sijalle. 

### Ottelut
Otteluiden alkamisajat ovat Unkarin aikoja (UTC+2)

### Pistepörssi

### IIHF:n valitsemat turnauksen parhaat pelaajat
* **Paras maalivahti:**  Eum Hyun Seung
* **Paras hyökkääjä:**  Istvan Sofron
* **Paras puolustaja:**  Armin Helfer

## B-Lohkon turnaus

### Ottelut

### Pistepörssi
 

### IIHF:n valitsemat turnauksen parhaat pelaajat
* **Paras maalivahti:**  Stephen Murphy
* **Paras hyökkääjä:**  Olexander Materukhin
* **Paras puolustaja:**  Roman Savchenko

## Sijoitukset MM-kilpailussa

## Lähteet
* A-lohkon turnauksen sivut 
* B-lohkon turnauksen sivut 

### Viitteet
Hotter Than Hell (kappale)

**”Hotter Than Hell”** on KISS-yhtyeen kappale vuodelta 1974. Se julkaistiin albumilla *[[Hotter Than Hell]]* sekä ”Let Me Go, Rock ’n’ Roll” -singlen b-puolella. Kappaleen ovat säveltäneet yhtyeen basisti-laulaja Gene Simmons, sekä laulaja-kitaristi Paul Stanley, joka laulaa kappaleen. Kappaleesta on tullut myöhemmin merkittävä osa KISSin live-esiintymisiä.

Kappaleen sanat kertovat ”helvettiäkin kuumemmasta” naisesta, joka myöhemmin paljastuu naimisissa olevaksi.

## Lähteet
Tonle Sap

**Tonle Sap** on järvi Kambodžan keskiosassa. Sen koko ja muoto vaihtelevat voimakkaasti vuodenaikojen mukaan. Kuivallakaudella järvestä laskee Tonle Sab -joki, joka yhtyy Phnom Penhissä Mekongiin ja laskee Mekongin suiston läpi Etelä-Kiinan mereen. Joessa on hyvin pieni korkeusero varsinkin sen alajuoksulla, ja sadekaudella siihen tulee niin paljon vettä, että virtaussuunta kääntyy päinvastaiseksi, ja Tônlé Sab tuo sivujokiensa vedet Tonle Sap -järveen.

Kuivalla kaudella järven pinta-ala on 2&nbsp;590 neliökilometriä ja syvyys noin puolitoista metriä. Tulvakaudella se peittää laajimmillaan 24&nbsp;600 neliökilometriä ja on 10–15 metriä syvä. 

Mekongia pitkin tulevat ravinteet ovat elintärkeitä järven kalakannalle, joka puolestaan on tärkeä proteiininlähde Kambodžan väestölle. Kun kiinalaiset ovat padonneet Mekongin yläjuoksun sähköntuotantoa varten, ravinteiden määrä on vähentynyt ja järvi köyhtynyt.

Järvenrantojen asutus on joutunut mukautumaan vedenpinnan suuriin korkeusvaihteluihin. Monet asuvat kelluvissa taloissa, joita voidaan hinata uuteen paikkaan rantaviivan liikkuessa. Joillakin on kiinteät talot kymmenmetristen paalujen päällä. Joillakin on keveitä ruokokattoisia taloja, jotka puretaan ja siirretään paikasta toiseen.

## Lähteet

## Aiheesta muualla
Anna Rossinelli

**Anna Rossinelli** (s. 20. huhtikuuta 1987 Basel) on sveitsiläinen laulaja ja lauluntekijä. Hän edusti Sveitsiä vuoden 2011 Eurovision laulukilpailussa kappaleella ”In Love for a While”. Rossinelli pääsi semifinaalista jatkoon, mutta sijoittui finaalissa 25:nneksi eli viimeiseksi.

## Diskografia
* *[[Bon Voyage (albumi)|Bon Voyage]]* (2011)
* *[[Marylou]]* (2013)
* *[[Takes Two to Tango]]* (2015)

## Lähteet

## Aiheesta muualla
* Anna Rossinellin kotisivut
* Anna Rossinelli Discogs-sivustolla
Viuhkapyrstötyranni

**Viuhkapyrstötyranni** (*Alectrurus tricolor*) on Etelä-Amerikassa tavattava tyranneihin kuuluva varpuslintu. IUCN luokittelee lajin vaarantuneeksi

## Koko ja ulkonäkö

Kooltaan viuhkapyrstötyranni on noin 12&nbsp;cm. Pesimäaikaan koiraan pituus pyrstö mukaan luettuna voi olla 18&nbsp;cm. Koirasviuhkapyrstötyrannin selvin tuntomerkki on sen pitkä, musta ja viuhkanmallinen pyrstö, jota se pitää kohotettuna. Päälaeltaan, selästään ja siivistään koiras on musta ja siivissä on valkoisia juovia. Naama, rinta ja vatsa ovat valkoiset ja rinnan sivuilla on mustat laikut. Viuhkapyrstötyranninaaraan pyrstö on lyhyt. Kuvioinneiltaan naaras muistuttaa koirasta, mutta on mustan sijaan ruskea.

## Levinneisyys ja elinympäristö
Viuhkapyrstötyrannin esiintymisalue on varsin laikuittainen ja sitä tavataan Bolivian pohjois- ja itäosista, Paraguayn itäosista ja Pohjois-Argentiinasta sekä Brasilian eteläosista. Lajin elinympäristöä ovat korkeat heinikot. Viuhkapyrstötyrannin elinympäristöt sijaitsevat yleensä alle 1&nbsp;100 metrin korkeudella merenpinnasta. Paikoitellen laji on muuttolintu.

Viuhkapyrstötyranni on harvinaistunut sopivien elinympäristöjen vähenemisen vuoksi. Elinympäristöjä uhkaavat erityisesti karjan laiduntaminen, maastopalot sekä kaivostoiminta. Lajin kannan kooksi arvioidaan 10&nbsp;000 yksilöä.

## Elintavat
Viuhkapyrstötyrannit syövät hyönteisiä, joita ne pyydystävät ilmasta, mutta naaraiden on havaittu ruokkivan poikasiaan myös hedelmillä. Lajin pesimäkausi ajoittuu sadekauden alkuun syys-lokakuulle. Viuhkapyrstötyrannin pesä on kuppimainen ja naaras rakentaa sen kuivista heinistä ruohoturppaiden juurelle. Naaras munii kolme valkoista munaa ja hautoo munat ja ruokkii kuoriutuneet poikaset yksin.

## Lähteet
Porvoon vaakuna

**Porvoon vaakuna** perustuu kaupungin keskiaikaiseen sinettiin, jonka aihe on tulkittu tulusraudaksi tai C-kirjaimeksi latinalaisen linnaa tarkoittavan sanan mukaan ( = ).

Vaakunan selitys kuuluu ”sinisessä kentässä hopeinen, tulusraudanmuotoinen C-kirjain.” Vaakunan on piirtänyt uudelleen Gustaf von Numers, ja Porvoon kaupunginvaltuusto hyväksyi sen kokouksessaan 23. maaliskuuta 1960. Sisäasiainministeriö vahvisti vaakunan käyttöön 1. kesäkuuta samana vuonna.
Tiedosto:Porvoo sinetti 1498.png|Porvoon vuoden 1498 sinetti.
Tiedosto:Porvoo sinetti.jpg|Porvoon vanha sinetti.
Tiedosto:Porvoon porvariskaartin lippu.jpg|Kaupungin vaakuna Porvoon porvarikaartin lipussa vuodelta 1773.
Tiedosto:Von Koehne Porvoo.jpg|Heraldikko Bernhard von Köhnen malli Porvoon vaakunasta vuodelta 1861. Kolkka viittaa kaupungin sijaintiin Uudenmaan läänissä.
Tiedosto:Porvoo vaakuna 1892.jpg|George Granfeltin malli Porvoon vaakunasta vuodelta 1892.
Tiedosto:Porvoo vaakuna 1931.jpg|Porvoon vaakuna vuoden 1931 asemakaavasta. Vaakuna on esitetty piispanhiipan ja -sauvojen kanssa viittauksena kaupungin asemaan vuonna 1923 perustetun Porvoon hiippakunnan keskuksena.
Tiedosto:FIN 1946 MiNr0332 pm B002.jpg|Porvoon vaakuna vuoden 1946 postimerkissä.


## Lähteet
* 
* 

## Aiheesta muualla
;Kirjallisuutta venäjäksi
* Бойко Дм. А. Геральдика Великого Княжества Финляндского. – Запорожье, 2013.
Kardemummavuoret

**Kardemummavuoret** tai **Krâvanhvuoret** (, ) on vuoristo Kambodžan lounaisosassa. Se kulkee pääosin luoteesta kaakkoon, ja ulottuu yleisesti 1&nbsp;500 metrin korkeuteen. Korkein huippu on 1&nbsp;771 metrin korkuinen Phnom Aural vuoriston itäosassa. Dâmrei-vuoret ovat Kardemummavuorten uloke.

Kardemummavuoret ovat saaneet nimensä siellä kasvatetun kardemumman mukaan. 1970-luvun puoliväliin asti vuorilla eli ihmisiä vain harvassa. Useimmat asukkaat olivat pippurin tai kardemumman viljelijöitä. Vuoristoseudut olivat pitkään myös Punaisten khmerien sotilaiden tukikohta. 
 
Vuoriston sademetsäalue on alueensa runsaslajisimpia, mutta myös huonoimmin tunnettuja metsäalueita. Vuorten rinteillä 700 metrin yläpuolella metsä kasvaa tyypillisesti 30 metriä korkeaksi. Pyökkikasvit on yleisin puulajien heimo, mutta myös laakerikasveja ja myrttikasveja on paljon. Orkideoita ja muita päällyskasveja on runsaasti etenkin alueilla, joilla sumut ovat yleisiä.

Alueella elää yli sata nisäkäslajia. Sieltä ei tunneta kotoperäisiä lajeja, mutta monet uhanalaiset lajit kuten tiikeri, aasiannorsu ja puuleopardi ovat löytäneet sieltä turvapaikan. Lintulajeja on ainakin 450, joiden joukosta tunnetaan jo kaksi kotoperäistä lajia.

## Lähteet
Pohjois-Pyeongan

**Pohjois-Pyeonganin maakunta** (, hanja 平安北道, McCune‑Reischauer *P'yŏng'anbuk-to*) on yksi Pohjois-Korean maakunnista. Se sijaitsee maan luoteisosassa Kiinan rajalla Keltaisenmeren rannikolla. Maakunnan Kiinan vastaisen rajan muodostaa Jalujoki. Pohjois-Pyeonganissa on vuoden 2008 väestönlaskennan mukaan 2&nbsp;728&nbsp;662 asukasta ja sen pinta-ala on 12&nbsp;191 neliökilometriä. Maakunnan pääkaupunki on Sinuiju.

## Aluejako
Pohjois-Pyeonganin maakunta jakautuu kolmeen kaupunkiin (*si*) ja 22 piirikuntaan (*gun*).

### Kaupungit
* Sinuiju-si (신의주시; 新義州市)
* Jeongju-si (정주시; 定州市)
* Guseong-si (구성시; 龜城市)

### Piirikunnat
* Bakcheon-gun (박천군; 博川郡)
* Byeokdong-gun (벽동군; 碧潼郡)
* Changseong-gun (창성군; 昌城郡)
* Cheolsan-gun (철산군; 鐵山郡)
* Cheonma-gun (천마군; 天摩郡)
* Daegwan-gun (대관군; 大館郡)
* Dongchang-gun (동창군; 東倉郡)
* Dongrim-gun (동림군; 東林郡)
* Gujang-gun (구장군; 球場郡)
* Gwaksan-gun (곽산군; 郭山郡)
* Hyangsan-gun (향산군; 香山郡)
* Nyeongbyeon-gun (녕변군; 寧邊郡)
* Pihyeon-gun (피현군; 枇峴郡)
* Ryongcheon-gun (룡천군; 龍川郡)
* Sakju-gun (삭주군; 朔州郡)
* Seoncheon-gun (선천군; 宣川郡)
* Sindo-gun (신도군; 薪島郡)
* Taecheon-gun (태천군; 泰川郡)
* Uiju-gun (의주군; 義州郡)
* Unjeon-gun (운전군; 雲田郡)
* Unsan-gun (운산군; 雲山郡)
* Yeomju-gun (염주군; 鹽州郡)

## Lähteet

## Aiheesta muualla
Magian Mestari

**Magian Mestari** (eng. **The Magician**) on ranskalainen animoitu televisiosarja, joka esitettiin Ranskassa vuonna 1997. Sarjaa levitettiin ja näytettiin Yhdysvalloissa vuonna 1999. Sarjasta on tehty 39 jaksoa, joista 24 on esitetty Yhdysvalloissa. Sarja sijoittuu tulevaisuuden maailmaan ja sen kehittyneeseen kaupunkiin, Electro City, jota riivaa rikossyndikaatit. Sarjan päähenkilönä toimii Ässä Cooper (*Ace Cooper*), *Magian Mestari*.

Suomessa sarjaa on esitetty 2000-luvun alussa suomenkielisellä tekstityksellä MTV3-kanavalla.

## Henkilöt
***Ässä Cooper** (*Ace Cooper*): Sarjan päähenkilö on Electro Cityn puolustaja ja *Magian Mestari*. Hän selvittää rikoksia huippulaitteistojen avulla, mutta käyttää taisteluissa myös taikatemppuja, esimerkiksi hypnotisointia, levitaatiota ja esineiden kadottamista. Hänet nähdään sarjassa kylmäpäisenä herrasmiehenä.
***Cosmo**: Ässän apulainen, joka on nuoresta iästään huolimatta taitava tietokonenero. Toimii Ässän kanssa monia rikoksia ratkottaessa.
***Poliisipäällikkö Vega**: Vega on esitetty Ässän parhaana ja vanhimpana ystävänä, joka on auttanut monissa tilanteissa. Hän huomaa Ässän taikojen olevan hyödyksi hänen selvittäessään Electro Cityn rikoksia.
***Zina**: Ässän lemmikki ja maskotti.
***Mona**: Ässän lapsuuden rakastettu sekä Ventin ainoa tytär. Hän toimii laulajana. Hän kantaa vanhaa kaunaa Ässästä, mutta silti samalla rakastaa häntä. Vaikka hänen isänsä ei pidä hänen ja Ässän suhteesta, se ei pysäytä heitä.
***Ventti** (*Black Jack*): Sarjan pääkonna, joka usein nähdään olleen monen kaupungissa tapahtuneen rikoksen takana. Monet hänen kätyreistään ovat toimineet hänen kauttansa tekemällä varsinaiset rikokset, eikä häntä ole näin pystytty liittämään niihin. Heikon terveytensä vuoksi hän käyttää liikevälineenä leijuvaa kuutionmuotoista alusta. Hän pitää ainoastaan kaupungin terrorisoinnista sekä tyttärestään Monasta.
***Pata** (*Spade*) ja **Ruutu** (*Diamond*): Ventin henkivartijat, jotka toimivat hänen palveluksessaan.
***Freidrichs**: Vegan poliisiesimies, joka kadehtii sitä, että Ässä on ratkaissut rikokset häntä paremmin ja yrittää aina löytää syyn epäillä Ässää rikolliseksi. Hän kieltäytyy myös uskomasta Venttiä rikolliseksi tai että Kasvoton olisi edes olemassa.
***Senaattori Dobb**: Kaupungin neuvoston korruptoitunut päämies, joka on varmistanut, ettei Venttiä ole pystytty syyttämään yhdestäkään rikoksesta.
***Kasvoton** (*Faceless*): Alun perin Ventin palkkaama rikollinen, mutta toiminut sen jälkeen itsenäisesti. Hän on osoittautunut Ässä Cooperille pahimmaksi vastustajaksi. Osaa kamppailulajeja ja käyttää huipputason teknologiaa.
***Zelda**: Cosmon naisystävä, korjailee ajoneuvoja.

## Ääninäyttelijät
Indusinvarpunen

**Indusinvarpunen** (*Passer pyrrhonotus*) on varpusten heimoon kuuluva eteläaasialainen varpuslintu. Sen esiintymisalue käsittää Induksen laakson ja läheiset joen valuma-alueet Pakistanissa ja Pohjois-Intiassa. Edward Blyth kuvaili lajin holotyypin Pakistanin Sindhin Bahawalpurista vuonna 1844.

## Lähteet
Keidasvarpunen

**Keidasvarpunen** (*Passer ammodendri*) on varpusten heimoon kuuluva keskiaasialainen varpuslintu. Sen esiintymisalue ulottuu Kazakstanin etelä- ja kaakkoisosista itään Kiinan länsi- ja pohjoisosiin sekä Mongoliaan. Se pesii mahdollisesti myös Koillis-Iranissa. Lajista tunnetaan kolme alalajia. John Gould kuvaili lajin holotyypin Kazakstanin Qızılordan yläpuolisesta Djulekista vuonna 1872.

## Lähteet
16 Candles

**16 Candles** on brooklyniläisen The Crests -laulukvartetin menestynein single vuodelta 1959. Sen on julkaissut Coed Records sarjanumerolla 506. Nimikappaleen tekijä on Luther Dixon ja levyetiketin mukaan osallisena on ollut myös Allyson R. Khent. Dixon tuli myöhemmin tunnetuksi The Shirellesin menestyskappaleiden tekijänä ja tuottajana.

The Crests -yhtyeen johtohahmo oli Johnny Mastro (syntyään Mastrangelo ja myöhemmin Maestro). Hän jatkoi myöhemmin uraansa yhtyeessä Brooklyn Bridge.

"16 Candles" on doo-wopin (tosin nimitys ei ollut vielä käytössä 1950-luvulla) kestävimpiä klassikoita, sydämellinen ja kauniisti orkestroitu rakkauslaulu 16-vuotiaalle syntymäpäiviään viettävälle neitoselle. Aluksi laulu oli tarkoitus laittaa singlen B-puolelle ja sen nimikin oli "21 Candles". Myöhemmin yhtye teki singlelle jatko-osat nimillä "A Year Ago Tonight" ja "You Blew Out The Candles".

Single nousi Yhdysvalloissa Billboardin Hot 100 -listan kärkikymmenikköön tammikuussa 1959 ja oli parhaimmillaan toisella sijalla. R&B-listalla paras sijoitus oli neljäs tila. Koko 1950-luvun Top 250 -tilastossa single oli 221. Kaikkiaan yhtye sai viisi singleä Top 40 -listalle.  "16 Candles" jäi yhtyeen ainoaksi Top 10 -hitiksi.

Vuonna 1963 soulyhtye The Passions levytti kappaleesta oman versionsa (Diamond Records #146) kuten myös 1971 The Jackson 5 neljännelle studioalbumilleen *[[Maybe Tomorrow]]*.

The Crestsin alkuperäinen levytys on mukana vuoden 1973 elokuvassa *[[Svengijengi ’62]]*. Vuonna 1984 valmistui puolestaan John Hughesin ohjaama teinielokuva *[[Synttärit]]* (*Sixteen Candles*), joka sai nimensä tästä kappaleesta. Nimikappaleen esitti The Stray Cats.

## Singlen kappaleet

# "Sixteen Candles" (Luther Dixon – Allyson R. Khent) – 2:49
# "Beside You"

## Lähteet

* 

## Aiheesta muualla

* 45 Discography for Coed Records
SV Wiler-Ersigen

**SV Wiler-Ersigen** on sveitsiläinen salibandyn erikoisseura, joka toimii Keski-Sveitsissä Solothurnin–Burgdorfin seudulla. Se pelaa Sveitsin korkeimmalla sarjatasolla Nationalliga A:ssa.

Joukkue on perustettu vuonna 1984 ja se on voittanut historian eniten Sveitsin mestaruuksia.

## Historiaa
Wileriläinen (Wiler bei Utzenstorf) Sportvereins Wiler aloitti toimintansa vuonna 1984. SV Wiler ja ersigeniläinen UHC Ersigen yhdistyivät vuonna 1989, ja seuran nimeksi tuli SV Wiler-Ersigen.

Joukkuetta valmensi kausina 2011-2013 suomalainen Heikki "Luti" Luukkonen. Suomen maajoukkueen Esa Jussila oli yksi joukkueen runkopelaajista.

## Lähteet

## Aiheesta muualla
* SV Wiler-Ersigen - Seuran kotisivu
Somalianvarpunen

**Somalianvarpunen** (*Passer castanopterus*) on varpusten heimoon kuuluva itäafrikkalainen varpuslintu. Sen esiintymisalue käsittää Somalian, Djiboutin, Etiopian itä- ja eteläosat, sekä Kenian pohjoisosan. Lajista tunnetaan kaksi alalajia. Edward Blyth kuvaili lajin holotyypin Somaliasta vuonna 1855.

## Lähteet
Pyeongan

**Pyeongan** (, hanja 平安道, McCune–Reischauer *P'yŏng’an-do*) oli Joseon-dynastian aikaan yksi Korean kahdeksasta historiallisesta provinssista. Se sijaitsi Korean niemimaan luoteisosassa. Provinssin pääkaupunkina toimi Pjongjang.

Joseon-kaudella provinsseilla oli keskushallinnon nimittämät kuvernöörit. Niiden hallinto oli järjestetty kuuteen haaraan keskushallinnon tavoin ja ne jaettiin piirikuntiin.

Nykyään Pyeonganin alue kuuluu Korean demokraattiseen kansantasavaltaan ja on jaettu Etelä-Pyeonganin ja Pohjois-Pyeonganin maakuntiin.

## Lähteet
Funcinpec

**Funcinpec** (khmeriksi; *រណសិរ្សបង្រួបបង្រួមជាតិដើម្បីកម្ពុជាឯករាជ្យ អព្យាក្រិត សន្តិភាព និងសហប្រតិបត្តិការ*, ransk.  *Front Uni National pour un Cambodge Indépendant, Neutre, Pacifique, et Coopératif*), (suom. *Kansallinen yhteisrintama itsenäisen, sitoutumattoman, rauhanomaisen ja yhteistyökykyisen Kambodžan puolesta*) on Kambodžan kuningasmielinen puolue. 

Vuoden 2008 alahuoneen vaaleissa se sai viisi prosenttia äänistä ja kaksi paikkaa, vuoden 2006 vaaleissa senaattiin 21 prosenttia äänistä ja kymmenen paikkaa. Puoluejohtaja on Kev Put Reaksmei.

Puolueen perusti Norodom Sihanouk vuonna 1981 ollessaan maanpaossa Pariisissa. Vuonna 1993 se sai enemmistön alahuoneeseen, ja Funcinpecin Norodom Ranariddhistä tuli pääministeri. Vuonna 2006 Ranariddh erotettiin puoluejohdosta ja tuomittiin taloudellisista väärinkäytöksistä.

## Lähteet
Tasavaltalainen

**Tasavaltalainen** (*Philetairus socius*) on kutojien heimoon kuuluva lounaisafrikkalainen varpuslintu. Sen esiintymisalue ulottuu Pohjois-Namibiasta Lounais-Botswanaan ja Etelä-Afrikan luoteisosaan. John Latham kuvaili lajin holotyypin Etelä-Namibian Namaqualandin Warmbadista vuonna 1790.

## Lähteet
Kaôh Kông (maakunta)

**Kaôh Kông** tai **Koh Kong** () on yksi Kambodžan 24 maakunnasta. Se sijaitsee maan lounaisosassa Siaminlahden rannalla ja kuuluu maan harvimmin asuttuihin alueisiin. Varsinkin maakunnan itäiset osat ovat syrjäistä ja vaikeakulkuista sisämaata, johon kuuluu osa Krâvanhvuorista sekä läntinen osa Kiriromin kansallispuistosta maan kaakkoisosassa. Maakunnan pinta-ala on 11&nbsp;160 neliökilometriä, ja sen väkiluku oli vuoden 2008 väestönlaskennan mukaan 139&nbsp;722. Sen pääkaupunki on noin 23&nbsp;000 asukkaan Kaôh Kông. Koh Kongin maakunta jakaantuu seitsemään piirikuntaan.

## Piirikunnat
Maakunnassa sijaitsevat piirikunnat geokoodeineen:

* 0901 Botum Sakor
* 0902 Kiri Sakor
* 0903 Koh Kong
* 0904 Khemarak Phoumin
* 0905 Mondol Seima
* 0906 Srae Ambel
* 0907 Thma Bang

## Lähteet

## Aiheesta muualla
Kambodžan kansanpuolue

**Kambodžan kansanpuolue** (; KPK)  on Kambodžan suurin puolue. Vuoden 2008 alahuoneen vaaleissa se  sai 58 prosenttia äänistä ja 90 paikkaa, vuoden 2006 vaaleissa 45 paikkaa senaattiin 69 prosentilla äänistä. Puoluejohtaja on Chea Sim.

Vuonna 1993 puolue sai yhteishallituksen Funcinpecin kanssa, ja KPK:n Hun Senistä tuli varapääministeri, vuoden 1998 vaalit päättyivät KPK:n voittoon ja Hun Sen nousi pääministeriksi. Vuoden 2008 vaalivoittoa on arvosteltu ulkomailla arveluttavaksi.

## Lähteet
Harmaahilkkakutoja

**Harmaahilkkakutoja** (*Pseudonigrita arnaudi*) on kutojien heimoon kuuluva itäafrikkalainen varpuslintu. Sen esiintymisalue ulottuu Sudanin länsi- ja eteläosista Etelä-Etiopiaan, Itä-Ugandaan, sekä Kenian länsi- ja keskiosista Tansaniaan. Lajista tunnetaan kaksi alalajia. Charles Lucien Bonaparte kuvaili lajin holotyypin Sudanista, Valkoiselta-Niililtä vuonna 1851.

## Lähteet
Mireille Enos

**Mireille Enos** (s. 22. syyskuuta 1975 Kansas City, Missouri) on yhdysvaltalainen näyttelijä. Hänen tunnetuimpia roolejaan ovat Sarah Linden rikossarjassa *[[Jälkiä jättämättä]]* ja Kathy ja JoDean Marquart draamasarjassa *[[Big Love]]*.

## Nuoruus
Mireille Enos syntyi Kansas Cityssä ja kasvoi neljän sisaruksen kanssa mormoniperheessä Houstonissa, Texasissa. Hänen isänsä Jon Goree Enos on skotlantilaista sukujuurta oleva yhdysvaltalainen ja äiti Monique ranskalainen. Enos kävi taidelukiota ja opiskeli sen jälkeen näyttelemistä Brigham Youngin yliopistossa.

## Ura
Mireille Enos sai ensimmäisen elokuvaroolinsa vuonna 1994 televisioelokuvasta *Without Consent*.
 Tämän jälkeen hän vieraili muun muassa televisiosarjoissa *[[Sinkkuelämää]]*, *[[Ilman johtolankaa]]* ja *[[Num3rot]]*. Enos alkoi esittää Kathy Marquartia HBO:n draamasarjassa *[[Big Love]]* vuonna 2007. Myöhemmin hän on näytellyt sarjassa Kathyn kaksoissisarta JoDeania. Enos näyttelee poliisi Sarah Lindeniä rikossarjassa *[[Jälkiä jättämättä]]*. Hän on saanut roolistaan Golden Globe - ja Primetime Emmy -ehdokkuudet.  

Enos on esiintynyt Broadwayn ja Off Broadwayn näytelmissä. Hän oli ehdolla Tony-palkinnon saajaksi roolistaan näytelmässä *[[Kuka pelkää Virginia Woolfia?]]* vuonna 2005.

## Yksityiselämä
Mireille Enos on ollut naimisissa näyttelijä Alan Ruckin kanssa tammikuusta 2008 lähtien. Pariskunnalla on kaksi lasta, vuonna 2010 syntynyt tytär ja vuonna 2014 syntynyt poika.

Enosin sisarukset Veronique ja Jongiorgi Enos ovat myös näyttelijöitä. Uskonnoltaan Enos on mormoni.

## Filmografia
### Elokuvat

### Televisiosarjat

### Teatterirooleja

## Lähteet

## Aiheesta muualla

* 
* Mireille Enos Internet Broadway Databasessa
* 
* HBO - Big Love Cast - Mireille Enos 
* AMC - The Killing Cast Members - Mireille Enos
* Mireille Enos TV.com-sivustolla
Kotivävy

**Kotivävy** on vaimonsa kotitilalla asuvaa miestä tarkoittava sukulaisuussuhteen nimitys, vävyn eli tyttären miehen erikoistapaus. Kotivävy asettuu tavallisesti asumaan ja hoitamaan vaimonsa kotitaloa tai -tilaa. Näin käsite liittyy etenkin maatalousyhteiskuntaan suurperheineen tyypillisemmin kuin kaupunkimaisen elämäntavan ydinperheisiin. Kotivävyn saaminen taloon oli tärkeää, jos talon omista pojista ei ollut saatavissa uutta isäntää. 

Nykyään kotivävyn käsitettä käytetään esimerkiksi sukututkimuksessa. Kotivävyä tarkoittava suomenruotsin sana on *hemmåg*. Sukukirjassa kotivävyn asema todetaan esim. seuraavasti: "asuivat ...ssa [talon nimi], minne Pekka oli tullut ...lle [vaimon suku] kotivävyksi". 

Kirkonkirjoihin kotivävy, kuten taloon tuleva miniäkin, voitiin ainakin Pohjanmaalla kirjata talon nimellä vielä 1900-luvun alkupuolella.

Kotivävyn sosiaalinen asema voi olla mutkikas, koska hänen on elettävä samanaikaisesti sekä oman puolisonsa että appivanhempien läheisessä vaikutuspiirissä ja kohdattava ristiriitoja eri rooliensa välillä. Novellissaan eli lastussaan "Lahjoitus" Juhani Aho pohtii ulkopuolisen silmin kotivävyn merkitystä talon tyttären näkökulmasta: tyttären muotokuvaa luonnosteleva taiteilija olettaa, että talon tyttärestä tilataan kuva lahjaksi tulevalle aviomiehelle, mutta nimenomaan korostamaan tyttären halua juurtua kotitilalle.
Tähän asetelmaan rakastetun jääminen kotivävyksi muodostaa novellin kertojaminän mielestä onnellisen ratkaisun.

## Lähteet
* 
* 
* Nykysuomen sanakirja, osa 2: J–K, 14. painos WSOY, Juva 1996
* 
### Viitteet

## Aiheesta muualla
* 
*
Antsla

**Antsla** on runsaan tuhannen asukkaan epäitsenäinen kaupunki (linn, asustusüksus) ja entinen kaupunki Antslan kunnassa Võrumaan maakunnassa Virossa. Sen pinta-ala on 2,86 km² ja asukastiheys 473 asukasta neliökilometrillä (1.1.2015).

Antsla sijaitsee Võrusta 35 kilometriä länteen, ja se on Antslan kunnan keskus.

## Historia
Antsla on mainittu ensimmäisen kerran 1300-luvulla, jolloin siitä käytettiin nimitystä Anzen. Nykyistä nimeä Antsla käytettiin ensimmäisen kerran virallisesti Viron itsenäisyyden alkuaikoina.

Kaupunkioikeudet Antsla sai vuonna 1938. Toisen maailmansodan aikana suuri osa kaupungista tuhoutui. 1960-luvulla kaupungin kehitys alkoi hidastua. Antslan kaupunki yhdistyi vuonna 1999 Antslan kuntaan ja siitä tuli kunnan sisäinen epäitsenäinen kaupunki.

## Väestö
Vuonna 2011 Antslan epäitsenäisessä kaupungissa oli 1 402 asukasta, joista 1 380 (98,4 %) oli virolaisia, 9 (0,6 %) venäläisiä ja 12 (0,9 %) muita kansallisuuksia.

## Lähteet
*

### Viitteet
Misunderstood

**Misunderstood** on yhdysvaltalaisen hard rock-yhtye Bon Jovin singlejulkaisu vuodelta 2002. Kappale julkaistiin alun perin yhtyeen albumilla *[[Bounce]]*, ja sen ovat kirjoittaneet Jon Bon Jovi, Richie Sambora, Andreas Carlsson ja Desmond Child. Single ei saavuttanut mainittavaa menestystä, ja sen korkein listasijoitus oli 19. sija Kanadan singlelistalla.

## Kappalelista
# 
# 
# 
# 
# 
# 
# 

## Kokoonpano
*Jon Bon Jovi - laulu
*Richie Sambora - kitara
*Hugh McDonald - bassokitara
*David Bryan - koskettimet
*Tico Torres - rummut

## Lähteet
Aleksandr Homutetski

**Aleksandr Vasiljevitš Homutetski** (, s. 4. toukokuuta 1960 Volgograd, Venäjän SFNT, Neuvostoliitto) on venäläinen jalkapalloilija ja jalkapallovalmentaja. Hän edusti 1970-luvun lopulta 1990-luvun alkuun ulottuneella pelaajaurallaan muun muassa Rotor Volgogradia ja Lokomotiv Moskovaa.

## Ura

Puolustajana pelannut volgogradilaislähtöinen Homutetski oli Rotor Volgogradin kasvatti. Hän edusti seuraa kolmeen eri otteeseen urallaan, aluksi Neuvostoliiton 2. divisioonassa kausilla 1976–1978 ja 1980, sitten 1. divisioonassa kausilla 1986–1988 ja lopulta mestaruussarjassa kausilla 1989–1990.

Homutetski kuului mestaruussarjajoukkueen kokoonpanoon myös kausilla 1979–1980 Spartak Moskovassa ja kaudella 1985 SKA Rostov-na-Donussa. Spartak voitti kaudella 1979 Neuvostoliiton-mestaruuden, mutta Homutetskin oli tyytyminen otteluihin kakkosjoukkueessa. Kesken seuraavan kauden hän palasi Volgogradiin. Kaudet 1981–1984 hän edusti tuolloin 1. divisioonassa pelannutta Lokomotiv Moskovaa, jonka kapteenina hän toimi Vladimir Muhanovin ohella kaudella 1982. Hän sai urheilumestarin () arvon vuonna 1984.

Kaudet 1991–1993 Homutetski pelasi Suomessa 1. divisioonan Joutsenon Kullervossa, joka tavoitteli tuohon aikaan vahvasti nousua Veikkausliigaan. Hän pelasi kaikissa otteluissa kaudella 1992, jolloin joukkue johti sarjaa pitkään, mutta menetti lopulta liigakarsintapaikkaan oikeuttaneen toisenkin sijan uusintaottelussa.

Pelaajauransa jälkeen Homutetski on toiminut valmentajana Venäjän 1. divisioonassa ja 2. divisioonassa. Hän johti Svetotehnika Saranskin 2. divisioonan Volgan lohkon mestariksi kaudella 2002.

## Lähteet
Bhāskara II

**Bhāskara II** (, ; 1114–1185), tunnetaan myös nimillä **Bhaskara Achārya** tai pelkästään **Bhaskara**, oli intialainen matemaatikko ja tähtitieteilijä. Bhāskara II toimi myös Ujjainin observatorion johtajana. Ujjainin observatorio oli antiikin Intiassa johtava matematiikan tutkimuksen keskus. Observatorion johtajina oli toiminut aikaisemmin kuuluisat matemaatikot Brahmagupta ja Varahamihira. Bhāskara II jatkoi Brahmaguptan (598–670) alkuun panemaa Pellin yhtälöiden tutkimusta. Bhaskara kehitti chakravala-menetelmän, jolla Pellin yhtälön yksittäisratkaisu voitiin löytää.
Galangal

**Galangal** eli **galanga** tai **galgantti** on mauste, jota saadaan jauhamalla kuivattuja inkiväärin sukuisen kasvin juuria. Myös tuoreita juuria käytetään ruoanlaitossa. Mausteen valmistukseen käytetään ainakin kahta kasvilajia, isogalangaa *Alpinia galanga* ja pikkugalangaa *Alpinia officinarum*.

Tuore galangal-juuri muistuttaa tuoretta inkivääriä, mutta se on sileämpi ja vähemmän kuituinen. Siinä on heikko pihkan ja havupuiden aromi.

## Käyttö
Galangalla on lääkitseviä vaikutuksia: se edistää ruoansulatusta ja lievittää sekä mahavaivoja että hengityselintiesairauksia. Rohtona nautittuna juuri raastetaan ja sekoitetaan sitruunamehuun. Galanganjuurta on myynnissä tuoreena ja jauheena itämaisen ruoan liikkeissä. Hätätilassa galanganjuuren voi korvata nuorella, tuoreella inkiväärinjuurella, mutta näin ei saada aikaan aivan samanlaista makua. Tuoretta galangaa voi ostaa isommankin erän, sillä se säilyy hyvin pakastettuna.

## Katso myös
* Galangalit
* Galangajuuret

## Lähteet
Norsulan perhe

**Norsulan perhe** (alkuperäiseltä nimeltä *The Large Family*) on brittiläinen animaatiosarja. Sarja kertoo norsuperheen elämästä. Ohjelmaa on esitetty *[[Pikku Kakkonen|Pikku Kakkosen]]* yhteydessä vuonna 2009. Sarjan on suomentanut ja ohjannut Annika Rinne. Sarja perustuu Jill Murphyn lastenkirjasarjaan ja kertoo ihmisten kaltaisten norsujen kaoottisesta lapsiperhe-elämästä toiveineen, unelmineen ja pyykkivuorineen. Käsikirjoittajana toimi Emmy-palkittu Nicky Barton.

## Jaksot

#### Kausi 1
# Leipurit yhteistyössä
# Tyttöjen puuhaa
# Kilttejä kullannuppuja
# Kisajännitystä
# Norsun muisti
# Flunssan kourissa
# Suuri seikkailija
# Lasten leikkiä
# Telttaretki
# Väärinkäsitys
# Naamiaiset
# Linnan kuningatar
# Kadonneen elefantin arvoitus
# Sinä osaat
# Viljamin yökyläily
# Kevätsiivous
# Aarteenetsintää
# Täydellisiä otoksia
# Korkeita paikkoja
# Herra Hassu
# Viljamin Viivi-serkku
# Herra Äksy lomailee
# Super-Elli
# Minä myös
# Äidit kilpasilla
# Kotitehtävä

#### Kausi 2
# Lapsenvahti
# Rouva Norsulan syntymäpäivä
# Koulun hyväksi
# Nestorin lentokone
# Oma koti kullan kallis
# Nestori ja Niko puutarhureina
# Sähkökatkos
# Näytelmä ja sen sankarit
# Kierrätystä
# Päivä huvipuistossa
# Maailman parhaat isät
# Operaatio "Dinosaurus"
# Rokkitähti
# Kyllä isä osaa
# Nelli tyylitaiturina
# Rouva Norsula ja kokkikoulu
# Kykyjenetsintää
# Tytöt ja pojat
# Nikon syntymäpäivä
# Mummin ja vaarin luona
# Rouva Norsulan suuri ilta
# Jos metsään haluat mennä nyt
# Kylpylän riemuja
# Herra Äksyn joulu
# Vanha, uusi opettaja
# Niko hoitaa vauvaa

## Suomenkieliset ääninäyttelijät
Miika Vintturi

Sonja Fredriksson

Akira Takaki

Katja Fredriksson

Taisto Oksanen

Susa Saukko

Veikko Honkanen 

Maija-Liisa Peuhu 

Ilmari Huhtala

Alina Matula

## Lähteet

## Aiheesta muualla
*
Örebro SK

**Örebro SK** on ruotsalainen vuonna 1908 perustettu urheiluseura. Seuralla on toimintaa useassa eri lajissa.

## Jaostot
*Jääpallo, Örebro SK  Bandy 
*Keilailu, Örebro SK  Bowling
*Jalkapallo, Örebro SK Fotboll
*Käsipallo, Örebro SK Handboll 
*Salibandy, Örebro SK Innebandy
*Jääkiekko, Örebro SK Ishockey
*Tennis, Örebro SK Tennis

## Lähteet
Bad Medicine

**Bad Medicine** on yhdysvaltalaisen hard rock -yhtye Bon Jovin hittisingle vuodelta 1988. Single julkaistiin syyskuussa 1988, ja sen ovat kirjoittaneet Jon Bon Jovi, Richie Sambora ja Desmond Child. Kappale julkaistiin alun perin yhtyeen *[[New Jersey (albumi)|New Jersey]]*-studioalbumilla samana vuonna. 
Singlen b-puolella on kappale ”99 in the Shade”.

Single menestyi listoilla todella hyvin, ja sen huonoin listasijoitus Yhdysvalloissa oli 17. sija *Mainstream Rock Tracks* -listalla. Korkeimmillaan single oli ensimmäisellä sijalla *[[Billboard Hot 100]]*-singlelistalla. 

Kappale on helposti tunnistettavissa sen jämäkästä, kosketinsoittaja David Bryanin soittamasta introsta.

## Kokoonpano
* Jon Bon Jovi – laulu
* Richie Sambora – kitara
* Alec John Such – bassokitara
* David Bryan – koskettimet
* Tico Torres – rummut
Moraliteetti

**Moraliteetti** (lat. moralities "maneeri, luonne, kunnollinen käytös") on uskonnollinen tai opettavainen yleensä allegorinen näytelmä. Moraliteetit olivat yleisiä keskiajalla, varsinkin 1400-luvun Englannissa. Moraliteetti on saarnan dramatisointi, jossa ihmisen hyveet ja paheet personoidaan ja kristinuskon pelastusoppi esitetään selkeästi ja helposti tunnistettavalla tavalla. Uskonnollisen moraliteetin lisäksi keskiajalla kehittyi myös farssimainen, maallinen moraliteettinäytelmä.
 
Tunnetuimpia moraliteetteja on *[[Jokamies (näytelmä)|Jokamies]]*, joka pohjautuu suulliseen traditioon mutta ilmestyi painettuna vuonna 1510. Se on näytelmällinen saarna, joka käsittelee syntiä, katumusta, hyveitä ja armoa. Sen henkilöitä ovat esimerkiksi Jumala, Kuolema, Jokamies, Hyveet, Kauneus, Paholainen ja Seitsemän kuolemansyntiä.
 
*Moraliteetti* voi tarkoittaa myös joko moraalisuutta yleensä tai moraalia opettavaa selitystä.
 
## Lähteet

## Aiheesta muualla
*
Paul Pilgrim

**Paul Pilgrim** (26. lokakuuta 1883 New York – 7. tammikuuta 1958 White Plains) oli yhdysvaltalainen yleisurheilija. Hän kuului New York AC -joukkueeseen, joka voitti 4 mailin joukkuejuoksun vuoden 1904 kesäolympialaisissa St. Louisissa. Parhaiten hänet kuitenkin muistetaan 400 ja 800 metrin juoksukilpailujen voittajana vuoden 1906 välikisoissa Ateenassa. Vastaavan kaksoisvoiton saavutti seuraavaksi vasta Alberto Juantorena vuonna 1976.

Pilgrim oli tullut valituksi välikisoihin viime hetkellä. Hän osallistui vielä vuoden 1908 kesäolympialaisiin Lontoossa, mutta ei edennyt 400 metrin juoksussa edes semifinaaliin. Vuosina 1914–1953 Pilgrim toimi New York AC:n urheilujohtajana.

## Lähteet
Allsvenskan (salibandy)

**Allsvenskan** on Ruotsin salibandyn toiseksi korkein sarjataso. Allsvenskan tuli I-divisioonan tilalle toiseksi korkeimmaksi sarjatasoksi kaudelle 2010-2011. Sarja on jaettu kahteen lohkoon, jotka ovat Norra(pohjoinen) ja Södra(etelä).
Kauniaisten vaakuna

**Kauniaisten vaakuna** on Kauniaisten kaupungin tunnus. Vaakunan kuusenkäpyä pitelevä orava viittaa epäsuorasti Kauniaisten ruotsinkieliseen nimeen (Grankulla,  = kuusi). Aiheen ruusut kuvaavat paikkakunnan huvila-asutusta.

Vaakunan selitys on ”sinisessä kilvessä istuva, etukäpälissään mustaa kuusenkäpyä pitelevä kultainen, punavaruksinen orava, sen yläpuolella saatteena kolme kultaista ruusua vieretysten.” Vaakunan on suunnitellut Ahto Numminen, ja Kauniaisten kauppalanvaltuusto hyväksyi sen kokouksissaan 5. kesäkuuta 1951 ja 10. tammikuuta 1952. Sisäasiainministeriö vahvisti vaakunan käyttöön 11. maaliskuuta samana vuonna.

## Lähteet
* 
*
Naisten Ykkössarja

**Naisten Ykkössarja** (aik. **Ringeten ykkössarja**) on Suomen ringeten toiseksi korkein sarjataso, joka toimii Suomen Ringetteliiton alaisuudessa. Ykkössarjaa on pelattu kaudesta 2008 lähtien. 

Kaudella 2021-2022 Naisten Ykkössarjassa pelaa kuusi joukkuetta.

## Lähteet
*Suomen Ringetteliiton kotisivut

## Aiheesta muualla
*Naisten Ykkössarjan tilastot Suomen Ringetteliitto.
Phnom Bokorin kansallispuisto

**Phnom Bokorin kansallispuisto**  eli **Preah Monivongin kansallispuisto** on luonnonsuojelualue Kambodžan lounaisosassa, Krâvanhin Dâmrei- eli Elefanttivuoriksi kutsutun ulokkeen rinteillä.  Alue rajoittuu koillisessa Kardemummavuoriin ja sen eteläraja sijaitsee alle kilometrin päässä Siaminlahden rannikolta. Puiston pohjoinen raja on yhteydessä seitsemän kilometrin matkalta Kiriromin kansallispuistoon, puistojen välissä kulkee valtatie.  Puisto perustettiin vuonna 1993. Sen pinta-ala on 1&nbsp;581 neliökilometriä. 

Osa alueella tavattavia eläinlajeja ovat muun muassa aasiannorsu, indokiinantiikeri, kauluskarhu, malaijikarhu. Kädellisistä tavataan gibboneita, makakeja ja hidasloreja. Alueella tavataan yli 300 eri lintulajia. Alueen kuuluisin nähtävyys on ranskalaisten siirtomaa-aikana vuonna 1922 rakentama huvilakaupunki, joka on nykyisin autiona. Alue toimi punakhmerien tukikohtana 1970-luvulla. 

Alueen vakautta uhkasi aiemmin punakhmerien toiminta. Nykyisin puistoa uhkaa salametsästys ja luvattomat hakkuut. Merkityiltä reiteiltä poikkeaminen on edelleen vaarallista, sillä alueella saattaa olla maamiinoja.

## Lähteet
Jari Sulander

**Jari Matti Sulander** (s. 14. elokuuta 1971 Nastola) on entinen suomalainen jalkapalloilija. Hän oli pelipaikaltaan hyökkääjä.

## Ura

Sulander oli FC Kuusysin kasvatti, mutta pelasi ensimmäiset miesten sarjaottelunsa 1. divisioonan Joutsenon Kullervossa kaudella 1991. Hän kävi JoKussa lainalla myös kausilla 1992 ja 1993.

Debyyttinsä Suomen pääsarjassa Veikkausliigassa Sulander teki 26. huhtikuuta 1992 ottelussa Turun Palloseuraa vastaan. Kaikkiaan hän pelasi Kuusysissä kausien 1992–1995 aikana 57 liigaottelua, joissa hän teki viisi maalia. Sulanderin debyyttikaudella 1992 joukkue saavutti SM-hopeaa.

Kaudella 1993 Sulander pelasi myös Jarossa, jota hän edusti viidessä ottelussa kauden lopussa pelatussa liigakarsintasarjassa. Kausi 1995 jäi sekä hänen että Kuusysin viimeiseksi liigassa. Seuraavalla kaudella hän pelasi vielä Lahden Työväen Palloilijoiden joukkueessa Kakkosta.

Juniorivuosiaan Sulander oli useasti Suomen maajoukkueiden mukana. Hän pelasi kaksi ottelua olympiamaajoukkueessa, 11 ottelua nuorten maajoukkueessa ja 21 ottelua poikien maajoukkueissa.

## Lähteet
Ryane Clowe

**Ryane Clowe** (s. 30. syyskuuta 1982 Fermeuse, Newfoundland ja Labrador, Kanada) on kanadalainen uransa lopettanut jääkiekkoilija, pelipaikaltaan laitahyökkääjä.

## Ura
Clowe pelasi juniorina QMJHL-sarjassa Rimouski Océanicissa kaudella 2000–2001. San Jose Sharks varasi Clowen kuudennella kierroksella 175. pelaajana vuoden . Hän siirtyi San Josen organisaatioon kaudeksi 2003–2004, mutta pelasi koko kauden AHL:ssä Cleveland Baronsissa tehoin 11+29=40. 

NHL:n työsulkukauden 2004–2005 Clowe pelasi AHL:ssä Baronsissa tehden tehot 27+35=62 ja tullen valituksi joukkueen parhaaksi pelaajaksi. Kaudella 2005–2006 Clowe pelasi ensimmäiset 18 otteluaan NHL:ssä, mutta pääosa ajasta kului AHL:ssä. Hän teki Sharksin kanssa kolmevuotisen jatkosopimuksen.

Kauden 2006–2007 puolivälissä Clowe sai mahdollisuuden pelata huippuketjussa Patrick Marleaun ja Joe Thorntonin rinnalla ja vastasi tekemällä 58 ottelussa tehot 16+18=34. Clowe teki uransa ensimmäisen hattutempun tammikuussa 2007 Columbus Blue Jacketsia vastaan. Hän pelasi myös pudotuspeleissä ja vakiinnutti paikkansa kokoonpanossa hyvällä fyysisellä pelillään.

Kaudella 2007–2008 hän loukkaantui 11 pelatun ottelun jälkeen lokakuussa 2007. Clowe palasi kentälle maaliskuussa 2008 juuri pudotuspelien kynnyksellä. Hän vakuutti pudotuspeleissä tekemällä 13 ottelussa tehot 5+4=9. Kausi 2008–2009 toi Clowelle ennätystehot 22+30=52 ja hän teki heinäkuussa 2009 neljän vuoden jatkosopimuksen seuran kanssa.

Kaudella 2009–2010 Clowe paransi ennätystään viidellä pisteellä ja vakuutti myös pudotuspeleissä toimien Sharksin varakapteenina. Kaudella 2010–2011 hänen piste-ennätyksensä parani jälleen viiden pisteen verran 62 pisteeseen (24 maalia ja 38 syöttöpistettä).
 
Huhtikuussa 2013 Clowe siirtyi vuorokausi ennen kauden 2012–2013 siirtotakarajaa New York Rangersiin, joka antoi Sharksille vaihdossa kolme varausvuoroa. Hän pelasi Rangersissa kauden lopulla 12 runkosarja- ja kaksi pudotuspeliottelua. Hän oli sivussa yhdestä runkosarja- ja kymmenestä pudotuspeliottelusta aivotärähdysten vuoksi.   	     	  

Heinäkuussa 2013 Clowe teki vapaana pelaajana viisivuotisen sopimuksen New Jersey Devilsin kanssa. Kaudet  ja  olivat Clowen osalta rikkonaisia uusien aivotärähdysten vuoksi. Lopulta lääkärin suosituksesta Clowe lopetti pelaajauransa syksyllä 2015.

## Lähteet
Muhoksen Pallo-Salamat

**Muhoksen Pallo-Salamat** eli **MuPS** on muhoslainen palloiluseura, jonka päälaji on pesäpallo. Pesäpallossa miesten edustusjoukkue on pelannut korkeimmalla sarjatasolla Mestaruussarjassa 1980-luvun lopulla ja Superpesiksessä 1990-luvun alkupuolella. Seuralla oli toimintaa myös lentopallossa vuoteen 1996 asti, kunnes Muhos Volley perustettiin. Nykyisin toisena lajina on salibandy.

## Junioritoiminta

## Palkinnot ja huomionosoitukset
### [[Itä-Länsi-ottelu|Miesten Itä-Länsi-valinnat]]
* Hannu Seppä (1991)

### [[Liitto–Lehdistö-ottelu|Miesten Liitto-Lehdistö-valinnat]]
* Hannu Seppä (1987)

## Lähteet
Johan Halvorsen

**Johan August Halvorsen** (15. maaliskuuta 1864 Drammen, Norja – 4. joulukuuta 1935 Oslo) oli norjalainen taidemusiikin säveltäjä, kapellimestari ja viulisti. Hänet tunnetaan erityisesti näyttämömusiikistaan.

Johan Halvorsen syntyi Drammenissa Kristianian (nyk. Oslo) lähistöllä. Hän aloitti musiikkiopintonsa jo lapsena (viulu, huilu, kornetti). 15-vuotiaana hän lähti Kristianiaan ja soitti neljä vuotta viulua kansanteatterin orkesterissa. Keväällä 1884 hän lähti opiskelemaan musiikkia Tukholmaan, työskenteli konserttimestarina Bergenissä vuodesta 1885 alkaen ja seuraavana vuonna lähti opiskelemaan Leipzigiin. Hän työskenteli viulistina ja viulunsoitonopettajana Aberdeenissa (1888–1889) ja Helsingissä (1889–1892). Suomen suuriruhtinaskunnan pääkaupungin vireä musiikkielämä innosti Halvorsenia säveltämään, ja talvella 1893 hän opiskeli kontrapunktia Berliinissä Albert Beckerin johdolla.

Halvorsen palasi Bergeniin vuonna 1893 teatterin musiikinjohtajaksi ja Harmonien-orkesterin kapellimestariksi. Hän asettui lopulta Osloon vuonna 1899, kun hän sai Norjan kansallisteatterista ylikapellimestarin viran. Hän jäi virasta eläkkeelle vuonna 1929.

Halvosrenin sävellykset edustavat kansallisromantiikkaa. Hän mainitsi tärkeimmiksi esikuvikseen Edvard Griegin ja Johan Svendsenin. Halvorsen sävelsi musiikkia yli 30 näytelmään. Näyttämömusiikin ohella hänen tuotantoonsa kuuluu mm. kolme sinfoniaa ja norjalaisia rapsodioita sekä orkesteriteoksia, kuten *[[Pajarien tulo]]* (*Bojarernes Indtogsmarsch*), *Matka Joulutähden luo* (*Reisen til Julestjernen*) ja *Bergensiana*.

## Aiheesta muualla
* Johan Halvorsen. *Norsk biografisk leksikon.*
Viulukonsertto (Beethoven)

Ludwig van Beethovenin **viulukonsertto D-duuri** op. 61 on säveltäjänsä ainoa viulukonsertto. Konserton tilasi viulutaituri Franz-Joseph Clement (1780–1842), ja konsertto sai kantaesityksensä Wienissä 23. joulukuuta 1806. Kantaesitystä arvioitiin varauksellisesti, koska muusikot saivat nuotit vasta esityspäivän aamuna. Aikalaiset valittivat, että konsertosta puuttui jatkuvuutta ja se oli pitkäveteinen.

Muzio Clementin ehdotuksesta Beethoven sovitti konserton myöhemmin pianolle ja orkesterille (op. 61a). Konsertto julkaistiin painettuna vuonna 1808, ja painettu laitos on omistettu säveltäjän nuoruudenystävälle Stephan von Breuningille.

Viulukonserton voittokulku alkoi vuonna 1844, kun Joseph Joachim ja Felix Mendelssohn järjestivät Lontoossa historiallisen esityksen. Konsertosta tuli viulukonserttokirjallisuuden perusteoksia, ja se vaikutti voimakkaasti lajityypin kehitykseen.

Konserton tunnetuimmat kadenssit lienevät Fritz Kreislerin laatimat.

Beethovenin viulukonserton osat:
# *Allegro ma non troppo*
# *Larghetto – attaca*
# *Rondo (Allegro)*

## Kirjallisuutta
*
Sulander

**Sulander** on muun muassa seuraavien henkilöiden sukunimi:

* Ari Sulander (s. 1959), suomalais-sveitsiläinen jääkiekkomaalivahti
* Jari Sulander (s. 1971), suomalainen jalkapalloilija
* Martti Sulander (1915–1993), suomalainen yritysjohtaja, kauppaneuvos
* Voitto Sulander (1928–2016), suomalainen urheilutoimittaja
* Minna Vehmasto-Sulander (s. 1962), suomalainen korkeushyppääjä

;Entisenä nimenä
* Ossi Somma (vuoteen 1936 *Sulander*, 1926–2020), suomalainen kuvanveistäjä
Palkollissääntö

**Palkollissääntö** () oli Ruotsissa ja Suomessa voimassa ollut säännöstö. Se sääteli niiden ihmisten asemaa, jotka eivät maksaneet veroja. Käytännössä tämä tarkoitti ihmisiä, jotka eivät omistaneet maata. Erityisesti nimitys palkollinen oli käytössä vuoden 1805 palkollissäännössä, jossa sitä käytettiin säännön alaisista maataloustyöntekijöistä.

Ruotsin 1600-luvulla käymien sotien vuoksi Ruotsissa ja Suomessa oli pulaa työvoimasta ja siten palkollisia oli vähän tarjolla. Vuosina 1664 ja 1688 säädetyt palkollissäännöt kielsivät ottamasta palkollisiksi muita kuin isännän kanssa samassa taloudessa asuneita henkilöitä. Myöhemmin merkantilismin aikana palkollissääntö tiukentui. Vuonna 1739 säädetyn säännön mukaan myös talollisen "ylimääräiset" lapset piti siirtää muualle töihin. Sen jälkeen kotona sai omista lapsista pitää vain yhden pojan ja tyttären palkollisten lisäksi. Samalla kaikki rengit ja piiat asetettiin kontrollin alaisiksi, ja heidän työaikaansa alettiin säädellä.

Väestö alkoi kasvaa nopeasti 1700-luvun puolivälistä lähtien, ja palkollissääntöjä alettiin helpottaa. Kustaa III kumosi palveluspakkomääräykset vuoden 1789 yhdistys- ja vakuuskirjassa. Palveluspakko poistui Suomessa kuitenkin täysin vasta vuonna 1883. Laki, joka säänteli isäntien ja palkollisten suhteita, kumottiin työsopimuslailla 1922.

## Lähteet

## Aiheesta muualla
*Palkollissääntö 1739  
*Palkollissääntö 1805
Palveluspakko

**Palveluspakko** oli Ruotsissa ja Suomessa vuosina 1664–1883 voimassa ollut laki, jonka mukaan jokaisen ei-veroja maksavan on oltava jonkun veroa maksavan palveluksessa. Jos palveluspakkoa laiminlöi sai tuomion irtolaisuudesta.

Vuonna 1865 palveluspakko vahvistettiin palkollissäännöllä, jonka mukaan ilman laillista erokirjaa lähtenyttä ei saanut pestata uuteen paikkaan, ja hänet piti palauttaa takaisin isäntänsä luo. Palveluspakon lisäksi vuosina 1879-1923 oli voimassa vaivaishoitoasetus, joka velvoitti kaikkien työhön kykenevien elättävän itsensä ja perheensä.
 Palveluspakon ankaruus vaihteli ajan saatossa.

Palveluspakko ja sen perustana ollut laillinen suojelu poistuivat Suomessa vuonna 1883, kun tuli uusi irtolaisasetus. Isännällä ei enää ollut velvollisuutta huolehtia palkollisesta, vaan tämä sai hankkia elantonsa itse. Muutos lisäsi turvattomuutta, ja monet lähtivät siirtolaiseksi ulkomaile. Irtolaisuus poistui lainsäädännöstä 1986.

## Eurooppa
Keskiajan lopulta alkaen kaikkialla  Euroopassa yleistyi  pakkotyön käyttö irtolaisuuden vastaisessa taistelussa. Pakkotyölaitosten avulla työkykyiset köyhät (irtolaiset) haluttiin erottaa työkyvyttömistä (vaivaiset). Tukijärjestelmiä ylläpidettiin vain työkyvyttömille. 

## Katso myös
* Palkollissääntö

## Lähteet
*

### Viitteet
Vithoba

**Vithoba** (), myös **Vitthala** (, ;  ja ; myös ) ja **Panduranga** (, , ; ), on hindujumala, jota palvotaan hartaimmin Maharashtran, Karnatakan, Goan,  Andhra Pradeshin ja Gujaratin osavaltioissa Intiassa.

Vithoban pääpyhäkkö sijaitsee Pandharpurissa, Maharashtran osavaltiossa. Vithobaa pidetään hindujumala Vishnun tai Vishnun avataren, Krishnan ilmentymänä.
Humalakiiltokääriäinen

**Humalakiiltokääriäinen** (*Grapholita discretana*) on pieni ja harvinainen, kääriäisiin kuuluva perhoslaji.

## Koko ja ulkonäkö
Humalakiiltokääriäinen on pieni, siipiväliltään 13&ndash;19&nbsp;mm, yleisväriltään tummanruskea perhonen. Siiven takareunan dorsaalitäplä muodostuu kahdesta kellanvalkoisesta poikkiraidasta, ja siiven etureunassa on rivi lyhyitä kellanvalkoisia poikkiraitoja. Siiven kärkiosan siipipeili on vaaleanruskea ja siinä on sekä tummia pitkittäisviiruja että siniharmaita poikkiraitoja. Takasiivet ovat tummanruskeat ilman kuviointia. Perhosen vartalo on vaaleanruskeaa päätä lukuun ottamatta tumman kahvinruskea.

## Levinneisyys ja lentoaika
Humalakiiltokääriäistä tavataan Euroopasta Kaukasukselle ja Länsi-Siperiaan. Aikuiset perhoset lentävät touko-kesäkuussa.

Suomessa laji luokiteltiin aikaisemmin hävinneeksi, sillä siitä ei ollut lainkaan havaintoja vuoden 1976 jälkeen ja rakentaminen sekä umpeenkasvu olivat hävittäneet tunnetut esiintymispaikat. Se löytyi kuitenkin harrastajan toimesta nurmijärveläisestä puutarhasta vuonna 2006 ja vuoden 2010 uhanalaisuusarvioinnissa laji on luokiteltu erittäin uhanalaiseksi Ympäristökeskus on esittänyt perhosen esiintymisalueen rauhoittamista yksityiseksi suojelualueeksi, mutta esitys kaatui. Vuodesta 2006 lähtien lajilla on tunnettu erittäin pienialainen esiintymä myös Lohjalta.

## Elinympäristö ja elintavat
Täysin humalakasvustoihin sidoksissa oleva laji. Toukat elävät riittävän rotevakasvuisten humalaköynnösten varsien sisällä ja koteloituvat ravintokasviin. Aikuiset perhoset lentävät koko päivän ajan, mutta aktiivisimmin illalla. Ne pysyttelevät aivan humalakasvustojen tuntumassa ja häirittynä piiloutuvat kasvillisuuden joukkoon.

## Ravintokasvi
Toukan ravintokasvi on humala (*Humulus lupulus*).

## Lähteet